PATVIRTINTA

Joniškio rajono vaiko ir šeimos gerovės centro

direktoriaus 2020 m. sausio 31 d.

įsakymu Nr. V-35

**JONIŠKIO RAJONO VAIKO IR ŠEIMOS GEROVĖS CENTRO SUTEIKTŲ PASLAUGŲ ATASKAITA UŽ 2019 M.**

**I SKYRIUS**

**VAIKŲ GLOBOS SKYRIUS**

Vaikų globos skyriuje metų pabaigoje gyveno 10 globotinių (rūpintinių): 2 mergaitės ir 8 berniukai.

Teikiamos paslaugos:

**1. Informavimas** – vaikų globos skyriaus specialistai vaikui ir jo artimiesiems teikia informaciją apie socialinės globos ir kitas paslaugas vaikų globos skyriuje, savivaldybėse teikiamą nemokamą teisinę, socialinę pagalbą, paramą ir kitais klausimais. Sudaromos sąlygos vaikui gauti reikiamą informaciją iš kitų institucijų (apie švietimą, profesinį pasirengimą, įdarbinimą, ir kt.) Užtikrinamas informacijos apie vaiką konfidencialumas.

**2.** **Konsultavimas** – paslauga, kurios metu kartu su vaiku (ir jo artimaisiais) analizuojama probleminė vaiko situacija ir ieškoma veiksmingų problemos sprendimo būdų pagal kompetenciją. Supažindinama su vaikų globos skyriaus vidaus tvarkos  taisyklėmis, pareigomis ir teisėmis. Sudaromos sąlygos konsultuotis su vaikų globos skyriaus ir kitų institucijų specialistais, gauti reikiamą informaciją.

**3.** **Tarpininkavimas ir atstovavimas** – suteikiama pagalba sprendžiant įvairias vaiko problemas (teisines, sveikatos, buitines, socialines, tvarkant asmens dokumentus, mokant mokesčius), jo turto administravimo problemas reikalingose institucijose. Atstovaujama vaikui, ginant jo teisėtus interesus, kai teismo sprendimu Joniškio rajono vaiko ir šeimos gerovės centras yra vaiko globėjas ir/ar turto administratorius. Atstovaujama rūpintinių interesams tvarkant dokumentus socialiniam būstui įsigyti.

Per 2019 m. vaiko interesai teisme buvo atstovaujami 9 kartus, Socialinės paramos ir sveikatos skyriuje 2 kartus, Žagarės seniūnijoje tvarkant dokumentus 4 kartus, Joniškio seniūnijoje 2 kartus.

**4. Apgyvendinimas** – vaikui suteikiamas gyvenamasis plotas, apgyvendinant 2 vietų kambariuose, derinant kambaryje gyvenančiųjų interesus bei poreikius. Aprūpinama baldais, drabužiais, avalyne, patalyne, įranga ir  priemonėmis specialiems poreikiams tenkinti. Vaikai gali turėti savo baldų ir kitų asmeninių daiktų. Vaikų globos skyriaus vidaus tvarkos taisyklėse nustatyta tvarka vaikas naudojasi bendrosiomis (skirtomis poilsiui, laisvalaikiui, užimtumui ir kt.) patalpomis, teritorija. Teikiamos komunalinės ir buitinės paslaugos (skalbimo, aprangos priežiūros, patalpų tvarkymo ir kt.).

**5.** **Maitinimas** – maitinimo paslauga globos namuose gyvenantiems vaikams teikiama 5 kartus per dieną. Organizuojant maitinimą, vadovaujamasi galiojančia higienos norma ir teisės aktais. Vaikai, padedant socialinių darbuotojų padėjėjams, maistą gaminasi patys.

**6. Sveikatos priežiūros paslaugos** – organizuojama vaikų psichinės ir fizinės sveikatos priežiūra – laiku organizuojama įskaitoje esančių vaikų medicininė priežiūra. Organizuojamas sanatorinis vaikų gydymas. Laiku organizuojamas  medicininis sveikatos patikrinimas. Aprūpinama  medikamentais, esant poreikiui kompensacinėmis, slaugos priemonėmis. Esant reikalui, vaikai hospitalizuojami. Organizuojamos priemonės, užtikrinančios traumų ir nelaimingų atsitikimų, ligų prevenciją. Stebima vaikų gyvenamoji aplinka ir vaikų gyvenimo sąlygos, jų atitikimas teisės aktų reikalavimams. Teikiama kvalifikuota psichologinė pagalba globotiniams (rūpintiniams).

2019 m. globotiniams (rūpintiniams) teiktos paslaugos:

**Visus metus buvo rūpintasi vaikų sveikata. Vaikai buvo vežami pas gydytojus konsultantus, atliekami tyrimai, teikiamos odontologų paslaugos. 10 vaikų buvo taikytas gydymas. Profilaktiškai visiems globotiniams (rūpintiniams) buvo patikrintos akys. 4 vaikams išrašyti akiniai. Gydytojo neurologo konsultuoti 3 vaikai, chirurgo 3 vaikai, odos gydytojo 2 vaikai, Joniškio psichikos centre konsultuoti 8 vaikai, gydytojo reabilitologo 1, sanatorijoje „Palangos gintaras“ gydėsi 1 vaikas, gydytojo hematologo konsultuotas 1 vaikas, vaikų psichiatrijos skyriuje gulėjo 3 vaikai, gydytojo ginekologo konsultacijas gavo 3 mergaitės, vidaus organų echoskopija atlikta 3 vaikams, Kauno klinikose gulėjo 1 vaikas, Kačerginės sanatorijoje gydėsi 1 vaikas, Vilniaus Santariškių klinikoje gydėsi 1 vaikas, pulmonologo konsultuotas 1 vaikas, rentgeno tyrimai atlikti 2 vaikams, traumatologo konsultuoti 3 vaikai, Šiaulių miesto vaiko ir motinos klinikoje ginekologijos skyriuje operacija atlikta 1 mergaitei. 4 vaikams nustatytas neįgalumo lygis, 5 vaikams padarytas Mantu skiepas, 6 vaikai paskiepyti nuo gripo. Visiems vaikams buvo padarytas EKO tyrimas, atlikti kraujo tyrimai.**

**7. Socialinis ir pedagoginis darbas, bendravimas** – socialinis ir pedagoginis darbas vaikams organizuojamas pagal individualius socialinės globos planus, kuriuos rengia tiesiogiai su vaiku dirbantys specialistai. Vaikas  skatinamas  turėti asmeninį patikėtinį (savąjį asmenį). Bendradarbiaujama su valstybės ir savivaldybės įstaigomis ir institucijomis, sprendžiant socialinės globos organizavimo ir teikimo, globėjų (rūpintojų) paieškos bei įvaikinimo klausimus. Padedama (skatinama) įvairiomis formomis pagarbiai bendrauti su artimaisiais su kitais bendruomenės nariais. Siekiant pastebėti globotinio fizines ir dvasines problemas, padėti jas išspręsti, sukurti gerus santykius su globotiniu, pasitikėjimą, pagarbą, rūpintis vaiko sveikata ir saugumu, buvo naudojamas individualus darbas, kartais darbas grupėse. Įvyko 1300 individualių pokalbių, 112 grupiniai pokalbiai globotiniams (rūpintiniams) aktualiomis temomis. Nuolat buvo teikiama specialiojo pedagogo pagalba globotiniams (rūpintiniams), kurie turi specialiųjų ugdymosi poreikių.

Bendradarbiauta su Žagarės gimnazijos, Žagarės specialiosios mokyklos, Šiaulių logopedinės mokyklos, Šiaulių profesinio rengimo centro, Joniškio ŽŪM, Kauno Žeimenos skyriaus, „Diemedžio“ mokyklos, Žagarės lopšelio-darželio „Vyšniukas“ pedagogais, socialiniais darbuotojais sprendžiant iškilusias problemas.

**8.** **Kasdieninio gyvenimo įgūdžių ugdymas ir palaikymas** – paslaugų teikimas, kuriomis siekiama ugdyti ir palaikyti (motyvuoti) kuo didesnį savarankiškumą: teikiama pagalba tvarkant asmenines pinigines lėšas, planuojant, apsiperkant, atliekant įvairias asmeniniame ar visuomeniniame gyvenime reikalingas funkcijas (atliekant asmeninės higienos, savitvarkos (namų ruošos), buitinius darbus bei bendraujant ir pan.).  Skatinama dalyvauti įvairiose veiklose tenkinant savo poreikius. Vaikams nuo 7 m. mokamos lėšos asmeninėms išlaidoms kišenpinigiai). Vaikai turi asmenines sąskaitas banke.

Visus metus globotiniams buvo ugdomi kasdienio gyvenimo įgūdžiai. Vaikai, padedant darbuotojams, patys gaminasi maistą, jiems buvo aiškinama kaip laikytis saugos ir elgesio taisyklių virtuvėje. Aptarti valgio gaminimo sanitariniai – higieniniai reikalavimai. Vaikai buvo supažindinti su virtuvės įrankiais, maisto produktais, maisto ruošimo būdais. Sveiko maisto pirkimo ir gaminimo principais.

Siekiant vaikus išmokyti išsiskalbti rūbelius, buvo sudarytas skalbimo grafikas. Paskirtą dieną vaikas su socialinio darbuotojo padėjėju skalbdavo visos šeimynos drabužėlius. Su vaikais buvo aptariami skalbimo būdai, paaiškintos ant rūbų esančių etikečių informacinių ženklų reikšmės. Globotiniai buvo mokomi skalbti automatine skalbimo mašina, prieš tai supažindinti su saugos taisyklėmis skalbiant.

Mokėme globotinius (rūpintinius) tikslingai planuoti pajamas ir išlaidas, tobulinome gebėjimą numatyti savo gyvenimo pokyčius ir planuoti kaip juos įveikti, savarankiškai ir ekonomiškai apsipirkti, apgalvotai planuoti savo išlaidas ir pajamas. Vaikai mokomi naudotis banko kortele ir bankomatu. Vaikai nuo 14 metų banko kortelėmis, kurių sąskaitose yra kišenpinigiai, naudojasi savarankiškai. Likusieji mokosi disponuoti savo pinigais padedant darbuotojams.

**9. Darbinių įgūdžių ugdymas (užimtumas)** – darbinė veikla organizuojama individualiai ir šeimynose pagal parengtas savarankiškumo ugdymo bei veiklos programas. Vaikų darbiniai įgūdžiai ugdomi kasdieninėje savitvarkos ir tikslinėse veiklose. Sudaroma galimybė pasirinkti globos skyriuje siūlomas veiklas pagal pomėgius: dailės, darbelių, rankdarbių, gėlių priežiūros, patalpų, aplinkos tvarkymo bei kt. Vaikai buvo mokomi serviruoti stalus, plauti indus, grindis, tvarkyti spintas, prižiūrėti savo rūbelius, avalynę, kambarius, bendro naudojimo patalpas, aplinką prie Joniškio rajono ir šeimos gerovės centro.

**10.** **Laisvalaikio organizavimas** – sudarytos sąlygos vaikų saviraiškai. Vyko įvairūs  laisvalaikio    renginiai:    diskotekos,  švenčiami gimtadieniai, pilnametystės sulaukusių rūpintinių palydos į savarankišką gyvenimą ir pan.  Organizuojama kultūrinė veikla: valstybinių, religinių, Vaikų globos skyriaus tradicinių švenčių šventimas. Organizuojamos pažintinės kelionės, išvykos į koncertus, teatrus, parodas, sportinius renginius, šventes. Sudaromos galimybės dalyvauti meninės  saviraiškos  veikloje  (dainavimo, šokių, dailės ir kituose projektuose), sportinėje veikloje, dalyvauti meninės saviraiškos,  visuomeninėje  ir kt. veikloje. Sudarytos sąlygos ugdytiniams dalyvauti bendruomenės gyvenime per įvairią veiklą. Visiems vaikams sudarytos sąlygos naudotis televizoriumi, žiūrėti video filmus, žaisti stalo žaidimus, mokytis kompiuterinio raštingumo.

Rūpinantis turiningu vaikų laisvalaikiu, organizuota veikla, skirta protiniam ir fiziniam lavinimui, darbiniam, estetiniam ugdymui. Globotiniai buvo skatinti pajusti grožį, kultūringai švęsti šventes, savo darbais puošti aplinką.

2019 m. vaikai dalyvavo šiuose renginiuose:

* Sausio mėn. – 13-osios minėjimas Žagarės miesto centre.
* Vasario mėn. dalyvavome „Žvejų šventėje“ ant Žvelgaičio ežero.
* Kovo mėn. – kovo 11-osios minėjime.
* Balandžio mėn. – „Jurginių“ šventėje.
* Gegužio mėn. lankėmės ŠPRC atvirų durų dienoje „Profesijų mugė“. Edukacinėje popietėje „ Iš kur atkeliauja duonelė“ (kepėme bandeles).
* Birželio mėn. vykome į Druskininkų vandens parką. Dalyvavome popietėje su Joniškio r. PK bendruomenės pareigūnais ir VTAS. Vykome į festivalį Birštone „Saulės vaikai“. Lankėmės „Joninių“ šventėje prie upės „Švėtė“.
* Liepos mėn. dalyvavome Lietuvos Karaliaus Mindaugo karūnavimo dienos minėjime (himno giedojimas Žagarės miesto skverelyje), vykome į Vilnių, kartingų turnyrą, į batutų parką Šiauliuose, aplankėme Kryžių kalną, skanavome picas „Čili picerijoje“. Vaikai ilsėjosi stovykloje „Virvytė“.
* Rugpjūčio mėn. dalyvavome paskutinės vasaros šventėje – Žolinės paminėjime Žagarės miesto aikštėje.
* Rugsėjo mėn. dalyvavome floristinių kilimų šventėje, kurią organizavo Joniškio rajono vaiko ir šeimos gerovės centro Vaikų dienos centras „Spindulys“.
* Spalio mėn. dalyvavome socialinėje akcijoje „Žvejok 2019“ Kalnelyje, „Oranžinio vakaro“ šventėje miesto aikštėje.
* Lapkričio mėn. organizavome „Helovyno“ popietę.
* Gruodžio mėn. su Deimante Žagarės lopšelyje – darželyje „Vyšniukas“ dalyvavome Advento vakarėlyje, miesto eglės įžiebimo šventėje, organizavome Kūčių popietę prie Kūčių stalo (papročiai, žaidimai).

**11.** **Pagalba rengiantis, maitinantis, prausiantis ir kt. pobūdžio pagalba** – pagalba teikiama vaikams, nesugebantiems tenkinti savo fiziologinių bei higieninių poreikių.

**12. Asmeninės higienos paslaugų organizavimas** – Vaikų globos skyriuje teikiamos asmens higienos paslaugos: vaiko aprūpinimo individualiomis higienos priemonėmis, naudojimosi dušu, personalo pagalba atliekant asmens higienos (nagų, plaukų kirpimas ir kt.) procedūras. Mažamečiams vaikams kasdien atliekamos kūno priežiūros procedūros, kiti vaikai savarankiškai naudojasi dušu pagal poreikį. Vaikai savarankiškai naudojasi skalbimo mašinomis, dušu, vonia ir kt. Vaikui, turinčiam specialiųjų poreikių, esant reikalui, kasdien atliekamos kūno priežiūros  procedūros. Siekėme išmokyti globotinius (rūpintinius) savarankiškai laikytis asmens higienos, skaitymo ir rašymo higienos normų. Su kiekvienu globotiniu individualiai aptardavome, kaip tinkamai pasirūpinti savo kūnu.

**13.** **Kitos paslaugos, reikalingos pagal asmens savarankiškumo lygį ir poreikius** – organizuojama psichologinė pagalba – siekiama padėti spręsti globotinių (rūpintinių) psichologines, asmenybės ir ugdymosi problemas bendradarbiaujant su pačiu vaiku, su Vaikų globos skyriaus darbuotojais, globėjais. Bendradarbiauta su Joniškio psichikos centru, teikiant vaikams psichologinę pagalbą. Vykdomas vaikų globos namų bendruomenės švietimas aktualiais vaiko psichologijos, amžiaus tarpsnių, pedagoginės ir socialinės psichologijos klausimais. Siekiama skatinti pačius vaikus aktyviai dalyvauti ugdomojoje veikloje, vaikų globos skyriaus gyvenime, propaguojant sveiką gyvenimo būdą, ruošiantis savarankiškam gyvenimui. Vaikai patys dalyvauja savo gyvenimo kokybės gerinimo procese, analizuoja teikiamų socialinių paslaugų kokybę, išsako savo nuomonę, teikia siūlymus, organizuoja įvairias veiklas, padedančias gerinti vaikų socialinius įgūdžius.

**II SKYRIUS**

**SKAISTGIRIO BENDRUOMENINIAI VAIKŲ GLOBOS NAMAI**

2019 metų liepos pradžioje Skaistgirio bendruomeniniuose vaikų globos namuose buvo apgyvendinta 8 globotiniai: 5 berniukai ir 3 mergaitės.

Teikiamos paslaugos:

**1. Informavimo, konsultavimo ir tarpininkavimo paslaugos.** 2019 metais 8 kartus lankytasi Skaistgirio seniūnijoje dėl vaikų deklaruotos gyvenamosios vietos, dėl vaiko pinigų išmokos sutvarkymo ir dėl globos išmokos sutvarkymo.

**2. Apgyvendinimo paslauga** – vaikui suteikiamas gyvenamasis plotas, apgyvendinant 2 vietų kambariuose, derinant kambaryje gyvenančiųjų interesus bei poreikius. Aprūpinama baldais, drabužiais, avalyne, patalyne, įranga ir priemonėmis specialiems poreikiams tenkinti. Vaikai gali turėti savo baldų ir kitų asmeninių daiktų. Vaikai naudojasi bendrosiomis (skirtomis poilsiui, laisvalaikiui, užimtumui ir kt.) patalpomis, teritorija. Teikiamos komunalinės ir buitinės paslaugos (skalbimo, aprangos priežiūros, patalpų tvarkymo ir kt.).

**3. Maitinimas** – maitinimo paslauga globos namuose gyvenantiems vaikams teikiama 5 kartus per dieną. Organizuojant maitinimą, vadovaujamasi galiojančia higienos norma ir teisės aktais. Vaikai, padedant socialinių darbuotojų padėjėjams, maistą gaminasi patys. Maisto produktus pirko parduotuvėje. Prieš kiekvieną maisto produktų pirkimą buvo tariamasi su vaikais ką gamins ir kokių produktų reikės. Maistas buvo perkamas dalyvaujant vaikams.

**4. Sveikatos priežiūros paslaugos** – organizuojama vaikų psichinės ir fizinės sveikatos priežiūra – laiku organizuojama įskaitoje esančių vaikų medicininė priežiūra. Laiku organizuojamas medicininis sveikatos patikrinimas. Aprūpinama medikamentais, esant poreikiui kompensacinėmis, slaugos priemonėmis. Esant reikalui, vaikai hospitalizuojami. Organizuojamos priemonės, užtikrinančios traumų ir nelaimingų atsitikimų, ligų prevenciją. Stebima vaikų gyvenamoji aplinka ir vaikų gyvenimo sąlygos, jų atitikimas teisės aktų reikalavimams.

**5. Socialinis ir pedagoginis darbas, bendravimas** – socialinis ir pedagoginis darbas vaikams organizuojamas pagal individualius socialinės globos planus, kuriuos rengia tiesiogiai su vaiku dirbantys specialistai. Vaikas skatinamas turėti asmeninį patikėtinį (savąjį asmenį). Bendradarbiaujama su Valstybės ir savivaldybės įstaigomis ir institucijomis, sprendžiant socialinės globos organizavimo ir teikimo, globėjų (rūpintojų) paieškos bei įvaikinimo klausimus. Padedama (skatinama) įvairiomis formomis, pagarbiai bendrauti su artimaisiais su kitais bendruomenės nariais.

2019 metais ugdėme savarankiško socialinio gyvenimo įgūdžius, stiprinome fizinę ir psichinę globotinių sveikatą, ugdėme higienos įgūdžius.

Bendrauta ir bendradarbiauta su Joniškio PPT specialistais, su Joniškio rajono PK atstovais, VTAS specialistais, Šiaulių logopedinės mokyklos pedagogais, Joniškio žemė ūkio mokyklos pedagogais bei Skaistgirio gimnazijos pedagogais, socialine darbuotoja.

Vaikai skatinti tobulėti ir siekti sau išsikeltų tikslų. Šeimynoje 1 mergaitė lanko Šiaulių logopedinę mokyklą, 6 globotiniai mokosi Skaistgirio gimnazijoje, 1 mergaitė mokosi Joniškio žemės ūkio mokykloje.

Bendrauta ir bendradarbiauta su vaikų mokymosi įstaigomis. Lankytasi Joniškio žemės mokykloje, Šiaulių logopedinėje mokykloje, Skaistgirio gimnazijoje. Su pedagogais dėl globotinių (rūpintinių) pažangumo, lankomumo bendrauta telefonu. Pagal poreikį vaikai aprūpinti kanceliarinėmis priemonėmis.

**6. Laisvalaikio organizavimas.** Buvo sudarytos sąlygos vaikų saviraiškai. Vyko įvairūs laisvalaikio renginiai: diskotekos, švenčiami gimtadieniai, pilnametystės sulaukusių rūpintinių palydos į savarankišką gyvenimą ir pan. Organizuojama kultūrinė veikla: valstybinių, religinių, tradicinių švenčių šventimas. Organizuojamos pažintinės kelionės, išvykos į koncertus, teatrus, parodas, sportinius renginius, šventes. Sudaromos galimybės dalyvauti meninės saviraiškos veikloje (dainavimo, šokių, dailės ir kituose projektuose), sportinėje veikloje, dalyvauti meninės saviraiškos, visuomeninėje ir kitoje veikloje. Sudarytos sąlygos globotiniams (rūpintiniams) dalyvauti bendruomenės gyvenime per įvairią veiklą. Visiems vaikams sudarytos sąlygos naudotis televizoriumi, žiūrėti video filmus, žaisti stalo žaidimus, mokytis kompiuterinio raštingumo.

Rūpinantis turiningu vaikų laisvalaikiu, organizuota veikla, skirta protiniam ir fiziniam lavinimui, darbiniam, estetiniam ugdymui. Globotiniai skatinti pajusti grožį, kultūringai švęsti šventes, savo darbais puošti aplinką.

Šiais metais vaikai dalyvavo :

* Rugpjūčio 15 d. – Skaistgirio Žolinių šventėje
* Rugpjūčio 29 d. – vyko į ekskursiją, į KANE‘S ARENĄ.
* Rugsėjo mėn. dalyvavo floristinių kilimų šventėje, kurią organizavo Joniškio rajono vaiko ir šeimos gerovės centro Vaikų dienos centro „Spindulys“.
* Spalio mėn. dalyvavome socialinėje akcijoje „Žvejok 2019“ Kalnelyje.
* Spalio 31 d. vykome į ekskursiją į Anykščius.
* Lapkričio mėn. organizavome „Helovyno“ popietę.
* Gruodžio 6 d. dalyvavome Eglutės įžiebimo šventėje prie Skaistgirio kultūros namų.
* Gruodžio 16 d. vykome į ekskursija Šiauliuose, į filmą ,,Belos kelionė namo“.
* Gruodžio 19 d. vykome į Kalėdinį renginį Žagarėje, gaminome Kūčių vakarienę, Naujųjų metų sutikimą.

**7. Darbinių įgūdžių ugdymas (užimtumas)** – darbinė veikla organizuojama individualiai ir šeimynoje pagal parengtas savarankiškumo ugdymo bei veiklos programas. Vaikų darbiniai įgūdžiai ugdomi kasdieninėje savitvarkos ir tikslinėse veiklose.

Vaikai buvo mokomi serviruoti stalus, plauti indus, grindis, tvarkyti spintas, prižiūrėti savo rūbelius, avalynę, kambarius, bendro naudojimo patalpas, aplinką prie bendruomeninių vaikų globos namų, daržą.

**8. Kasdieninio gyvenimo įgūdžių ugdymas ir palaikymas** – paslaugų teikimas, kuriomis siekiama ugdyti ir palaikyti (motyvuoti) kuo didesnį savarankiškumą: teikiama pagalba tvarkant asmenines pinigines lėšas, planuojant, apsiperkant, atliekant įvairias asmeniniame ar visuomeniniame gyvenime reikalingas funkcijas (atliekant asmeninės higienos, savitvarkos (namų ruošos), buitinius darbus bei bendraujant ir pan.). Skatinama dalyvauti įvairiose veiklose tenkinant savo poreikius. Vaikams nuo 7 m. mokamos lėšos asmeninėms išlaidoms kišenpinigiai. Vaikai turi asmenines sąskaitas banke.

Visus metus globotiniams (rūpintiniams) buvo ugdomi kasdienio gyvenimo įgūdžiai. Vaikai, padedant darbuotojams, patys gaminasi maistą, jiems buvo aiškinama kaip laikytis saugos ir elgesio taisyklių virtuvėje. Aptarti valgio gaminimo sanitariniai – higieniniai reikalavimai. Vaikai buvo supažindinti su virtuvės įrankiais, maisto produktais, maisto ruošimo būdais, sveiko maisto pirkimo ir gaminimo principais. Globotiniai gamino maistą virtuvėje, gamino nesudėtingus patiekalus, Kalėdoms kepė ir darė meduolių namelius, puošė juos. Mažiesiems vaikams reikalinga socialinio darbuotojo bei socialinio darbuotojo padėjėjo pagalba gaminant maistą.

Siekiant vaikus išmokyti išsiskalbti rūbelius buvo sudarytas skalbimo grafikas. Paskirtą dieną vaikas su socialinio darbuotojo padėjėju skalbdavo visos šeimynos drabužėlius. Su vaikais buvo aptariami skalbimo būdai, paaiškintos ant rūbų esančių etikečių informacinių ženklų reikšmės. Globotiniai buvo mokomi skalbti automatine skalbimo mašina, prieš tai supažindinti su saugos taisyklėmis skalbiant.

Mokėme globotinius (rūpintinius) tikslingai planuoti pajamas ir išlaidas, tobulinome gebėjimą numatyti savo gyvenimo pokyčius ir planuoti kaip juos įveikti, savarankiškai ir ekonomiškai apsipirkti, apgalvotai planuoti savo išlaidas ir pajamas. Vaikai mokomi naudotis banko kortele ir bankomatu. Vaikai nuo 14 metų banko kortelėmis, kurių sąskaitose yra kišenpinigiai, naudojasi savarankiškai. Likusieji mokosi disponuoti savo pinigais padedant darbuotojams. Globotinius skatinome savarankiškai ir ekonomiškai apsipirkti, apgalvotai planuoti savo išlaidas ir pajamas.

**9. Pagalba rengiantis, maitinantis, prausiantis ir kitokio pobūdžio pagalba** – pagalba teikiama vaikams, nesugebantiems tenkinti savo fiziologinių bei higieninių poreikių.

**10. Asmeninės higienos paslaugų organizavimas** – bendruomeniniuose vaikų globos namuose teikiamos asmens higienos paslaugos: vaiko aprūpinimo individualiomis higienos priemonėmis, naudojimosi dušu, personalo pagalba atliekant asmens higienos (nagų, plaukų kirpimas ir kt.) procedūras. Mažamečiams vaikams kasdien atliekamos kūno priežiūros procedūros, kiti vaikai savarankiškai naudojasi dušu pagal poreikį. Vaikai savarankiškai naudojasi skalbimo mašinomis, dušu, vonia ir kt. Vaikui, turinčiam specialiųjų poreikių, esant reikalui kasdien atliekamos kūno priežiūros procedūros. Siekėme išmokyti globotinius savarankiškai laikytis asmens higienos, skaitymo ir rašymo higienos normų. Su kiekvienu globotiniu individualiai aptardavome, kaip tinkamai pasirūpinti savo kūnu.

**11. Kitos paslaugos, reikalingos pagal asmens savarankiškumo lygį ir poreikius** – organizuojama psichologinė pagalba – siekiama padėti spręsti globotinių (rūpintinių) psichologines, asmenybės ir ugdymosi problemas bendradarbiaujant su pačiu vaiku, su Bendruomeninių vaikų globos namų darbuotojais, globėjais. Bendradarbiauta su Joniškio psichikos centru, teikiant vaikams psichologinę pagalbą. Vykdomas vaikų globos namų bendruomenės švietimas aktualiais vaiko psichologijos, amžiaus tarpsnių, pedagoginės ir socialinės psichologijos klausimais. Siekiama skatinti pačius vaikus aktyviai dalyvauti ugdomojoje veikloje, bendruomeninių vaikų globos namų gyvenime, propaguojant sveiką gyvenimo būdą, ruošiantis savarankiškam gyvenimui.

Skatinome vaikus palaikyti ryšius su giminaičiais, tėvams ir globėjams teikta informacija jiems rūpimais klausimais apie vaikus. 5 vaikai palaikė šiltus ryšius su tėvais ir tetomis. 1 vaikas savaitgaliais, atostogų metu važiuoja pas globėją.

Mokyta suprasti alkoholio vartojimo priežastis ir padarinius, tabako ir kitų psichotropinių medžiagų vartojimo žalą.

**III SKYRIUS**

**JONIŠKIO BENDRUOMENINIAI VAIKŲ GLOBOS NAMAI**

Joniškio bendruomeniniuose vaikų globos namuose 2019 metais gyveno 6 vaikai: 4 berniukai ir 2 mergaitės.

**1.** Buvo teikiamos **informavimo, konsultavimo, tarpininkavimo paslaugos.**

**2. Apgyvendinimo paslauga** – vaikui suteikiamas gyvenamasis plotas, apgyvendinant 2 vietų kambariuose, derinant kambaryje gyvenančiųjų interesus bei poreikius. Aprūpinama baldais, drabužiais, avalyne, patalyne, įranga ir priemonėmis specialiems poreikiams tenkinti. Vaikai gali turėti savo baldų ir kitų asmeninių daiktų. Vaikai naudojasi bendrosiomis (skirtomis poilsiui, laisvalaikiui, užimtumui ir kt.) patalpomis, teritorija. Teikiamos komunalinės ir buitinės paslaugos (skalbimo, aprangos priežiūros, patalpų tvarkymo ir kt.).

**3. Maitinimas** – maitinimo paslauga globos namuose gyvenantiems vaikams teikiama 5 kartus per dieną. Organizuojant maitinimą, vadovaujamasi galiojančia higienos norma ir teisės aktais. Vaikai, padedant socialinių darbuotojų padėjėjams, maistą gaminosi patys. Maisto produktus pirko parduotuvėje. Prieš kiekvieną maisto produktų pirkimą buvo tariamasi su vaikais ką gamins ir kokių produktų reikės. Maistas perkamas dalyvaujant vaikams.

**4. Sveikatos priežiūros paslaugos –** organizuojama vaikų psichinės ir fizinės sveikatos priežiūra – laiku organizuojama įskaitoje esančių vaikų medicininė priežiūra. Laiku organizuojamas medicininis sveikatos patikrinimas. Aprūpinama medikamentais, esant poreikiui kompensacinėmis, slaugos priemonėmis. Esant reikalui, vaikai hospitalizuojami. Organizuojamos priemonės, užtikrinančios traumų ir nelaimingų atsitikimų, ligų prevenciją. Stebima vaikų gyvenamoji aplinka ir vaikų gyvenimo sąlygos, jų atitikimas teisės aktų reikalavimams.

**5. Socialinis ir pedagoginis darbas, bendravimas** – socialinis ir pedagoginis darbas vaikams organizuojamas pagal individualius socialinės globos planus, kuriuos rengia tiesiogiai su vaiku dirbantys specialistai. Vaikas skatinamas turėti asmeninį patikėtinį (savąjį asmenį). Bendradarbiaujama su valstybės ir savivaldybės įstaigomis ir institucijomis, sprendžiant socialinės globos organizavimo ir teikimo, globėjų (rūpintojų) paieškos bei įvaikinimo klausimus. Padedama (skatinama) įvairiomis formomis pagarbiai bendrauti su artimaisiais su kitais bendruomenės nariais. Buvo bendradarbiauta su Saulės mokyklos pedagogais, Aušros gimnazijos pedagogais.

**6. Laisvalaikio organizavimas.** Buvo sudarytos sąlygos vaikų saviraiškai. Vyko įvairūs laisvalaikio renginiai: diskotekos, švenčiami gimtadieniai. Organizuojama kultūrinė veikla: valstybinių, religinių, tradicinių švenčių šventimas. Organizuojamos pažintinės kelionės, išvykos į koncertus, teatrus, parodas, sportinius renginius, šventes. Sudaromos galimybės dalyvauti meninės saviraiškos veikloje (dainavimo, šokių, dailės ir kituose projektuose), sportinėje veikloje, dalyvauti meninės saviraiškos, visuomeninėje ir kitoje veikloje. Sudarytos sąlygos globotiniams (rūpintiniams) dalyvauti bendruomenės gyvenime per įvairią veiklą. Visiems vaikams sudarytos sąlygos naudotis televizoriumi, žiūrėti video filmus, žaisti stalo žaidimus, mokytis kompiuterinio raštingumo.

Rūpinantis turiningu vaikų laisvalaikiu, organizuota veikla, skirta protiniam ir fiziniam lavinimui, darbiniam, estetiniam ugdymui. Globotiniai skatinti pajusti grožį, kultūringai švęsti šventes, savo darbais puošti aplinką.

Šiais metais vaikai dalyvavo:

1. Sausio mėn. – Sniego diena Žagarėje, žygis, sporto žaidynės, vaišės lauke.

2. Vasario mėn. – Vasario 16-osios Lietuvos valstybės atkūrimo dienos progai piešinukų parodėlė, dalyvavimas Joniškio kultūros centro pilietiškoje akcijoje „Laisvės skrydis”. Užgavėnių kaukių gaminimas, parodėlė. Roko ir Vakarės gimtadienio šventės rengimas ir šventimas: kambario puošimas, dovanos rinkimas ir įteikimas, vaišių gaminimas, sveikinimai.

3. Kovo mėn. – Mamos Sandros ir sesės Saulės lankymas Plikiškių savarankiškumo namuose. Bendravimas, žaidimai, pietūs. Faustos gimtadienio šventės rengimas ir šventimas: kambario puošimas, vaišių gaminimas,sveikinimas.

4. Balandžio mėn. – Velykinių margučių dažymas, ridenimas, margučių vaizdavimas akvareliniuose piešiniuose, vaikų piešinukų parodėlė, Velykų bobutės laukimas, ėjimas į miesto parką, žaidimai.

5. Gegužės mėn. – Boulingo žaidimas Šiauliuose, vaišės prie staliukų.

6. Birželio mėn. – vaikščiojimas po Joniškio miestą, susipažinimas su aplinka, žymiais objektais, žaidynės parke.

7. Liepos mėn. – savanoriavimas ir dalyvavimas Žagarės miesto šventėje, stovyklavimas Rokiškio stovykloje „Sveika gamta” ir Balsiuose stovykloje „Virvytė”, miesto fontano aplankymas.

8. Rugpjūčio mėn. – dalyvavimas Europos judrumo savaitės žygyje „Žingsniuokime kartu, pažinkime savo miestą” pėsčiomis kartu su Joniškio visuomenės sveikatos biuru į Kalnelio piliakalnį. Išvyka ir piknikas pėsčiomis prie baseino, maudynės. Tito gimtadienio šventės rengimas ir šventimas: kambario puošimas. Išvyka su Skaistgirio bendruomeninių vaikų globos namų šeimyna į batutų parką Šiauliuose.

9. Rugsėjo mėn. – Rugsėjo 1-osios šventė šeimynos namuose, šventiniai pietūs. Rugsėjo 11 d. ėjome į „Amber” cirką. Luko ir Justo gimtadienio šventės rengimas ir šventimas: kambario puošimas, sveikinimas.

10. Spalio mėn. – ekskursija į Anykščius su Skaistgirio bendruomeninių vaikų globos namų šeimyna. Iš prisirinktų klevo lapų gėlių – rožių darymas ir puokščių kūrimas. 28 d. vykome į batutų parką Šiauliuose, hamburgerių skanavimas. Sustojome prie „Geležinės lapės”, žaidėme, ėjome labirintu, buvome prie „Auksinio berniuko”.

11. Lapkričio mėn. – „Helovyno“ vakarėlis. Kaukių pasiruošimas, maisto gaminimas ir moliūgų skobinėjimas. Ėjome žiūrėti krepšinio varžybų į Joniškio „Saulės” pagrindinės mokyklos salę Joniškio „Delikateso” ir Tauragės komandų varžybų.

12. Gruodžio mėn. – Kalėdų belaukiant eglutės, kambarių ir langų pasipuošimas, eilėraščių mokinimasis, Kalėdų senelio laukimas, dalyvavimas miesto kalėdinės eglutės įžiebimo šventėje. Dalyvavimas projekte „Vaiko svajonės”. Kalėdinis vakarėlis Žagarėje. Išvyka į filmą „Belos kelionė namo” Šiauliuose. Mamų, artimųjų priėmimas pas save šeimynos namuose. Naujųjų metų sutikimas. Dailės terapija A. Raudonikio meno mokyklos jaunimo centre, vaikai tapė ir stebėjo drugelio virsmo procesą, padarytą po asmeninę nuotrauką.

**7. Darbinių įgūdžių ugdymas (užimtumas)** – darbinė veikla organizuojama individualiai ir šeimynoje pagal parengtas savarankiškumo ugdymo bei veiklos programas. Vaikų darbiniai įgūdžiai ugdomi kasdieninėje savitvarkos ir tikslinėse veiklose. Vaikai buvo mokomi serviruoti stalus, plauti indus, grindis, tvarkyti spintas, prižiūrėti savo rūbelius, avalynę, kambarius.

**8. Kasdieninio gyvenimo įgūdžių ugdymas ir palaikymas** – paslaugų teikimas, kuriomis siekiama ugdyti ir palaikyti (motyvuoti) kuo didesnį savarankiškumą: teikiama pagalba tvarkant asmenines pinigines lėšas, planuojant, apsiperkant, atliekant įvairias asmeniniame ar visuomeniniame gyvenime reikalingas funkcijas (atliekant asmeninės higienos, savitvarkos (namų ruošos), buitinius darbus bei bendraujant ir pan.). Skatinama dalyvauti įvairiose veiklose tenkinant savo poreikius. Vaikams nuo 7 m. mokamos lėšos asmeninėms išlaidoms kišenpinigiai. Vaikai turi asmenines sąskaitas banke.

Visus metus globotiniams (rūpintiniams) buvo ugdomi kasdienio gyvenimo įgūdžiai. Vaikai, padedant darbuotojams, patys gaminasi maistą, jiems buvo aiškinama kaip laikytis saugos ir elgesio taisyklių virtuvėje. Aptarti valgio gaminimo sanitariniai – higieniniai reikalavimai. Vaikai buvo supažindinti su virtuvės įrankiais, maisto produktais, maisto ruošimo būdais. Sveiko maisto pirkimo ir gaminimo principais.

Siekiant vaikus išmokyti išsiskalbti rūbelius, buvo sudarytas skalbimo grafikas. Paskirtą dieną vaikas su socialinio darbuotojo padėjėju skalbdavo visos šeimynos drabužėlius. Su vaikais buvo aptariami skalbimo būdai, paaiškintos ant rūbų esančių etikečių informacinių ženklų reikšmės. Globotiniai buvo mokomi skalbti automatine skalbimo mašina, prieš tai supažindinti su saugos taisyklėmis skalbiant.

Mokėme globotinius (rūpintinius) tikslingai planuoti pajamas ir išlaidas, tobulinome gebėjimą numatyti savo gyvenimo pokyčius ir planuoti kaip juos įveikti, savarankiškai ir ekonomiškai apsipirkti, apgalvotai planuoti savo išlaidas ir pajamas. Vaikai mokomi naudotis banko kortele ir bankomatu. Vaikai nuo 14 metų banko kortelėmis, kurių sąskaitose yra kišenpinigiai, naudojasi savarankiškai. Likusieji mokosi disponuoti savo pinigais padedant darbuotojams. Globotinius skatinome savarankiškai ir ekonomiškai apsipirkti, apgalvotai planuoti savo išlaidas ir pajamas.

**9. Pagalba rengiantis, maitinantis, prausiantis ir kitokio pobūdžio pagalba** – pagalba teikiama vaikams, nesugebantiems tenkinti savo fiziologinių bei higieninių poreikių.

**10. Asmeninės higienos paslaugų organizavimas –** bendruomeniniuose vaikų globos namuose teikiamos asmens higienos paslaugos: vaiko aprūpinimo individualiomis higienos priemonėmis, naudojimosi dušu, personalo pagalba atliekant asmens higienos (nagų, plaukų kirpimas ir kt.) procedūras. Mažamečiams vaikams kasdien atliekamos kūno priežiūros procedūros, kiti vaikai savarankiškai naudojasi dušu pagal poreikį. Vaikai savarankiškai naudojasi skalbimo mašinomis, dušu, vonia ir kt. Vaikui, turinčiam specialiųjų poreikių, esant reikalui, kasdien atliekamos kūno priežiūros procedūros. Siekėme išmokyti globotinius savarankiškai laikytis asmens higienos, skaitymo ir rašymo higienos normų. Su kiekvienu globotiniu individualiai aptardavome, kaip tinkamai pasirūpinti savo kūnu.

**11. Kitos paslaugos, reikalingos pagal asmens savarankiškumo lygį ir poreikius** – organizuojama psichologinė pagalba – siekiama padėti spręsti globotinių (rūpintinių) psichologines, asmenybės ir ugdymosi problemas bendradarbiaujant su pačiu vaiku, su Vaikų globos skyriaus darbuotojais, globėjais. Bendradarbiauta su Joniškio psichikos centru, teikiant vaikams psichologinę pagalbą.

**IV SKYRIUS**

**GLOBOS CENTRAS**

2019 metai pradėti dirbant su 77 atvejais, baigti su 68 atvejais. Atvejų sumažėjo dėl įstatymų išaiškinimo, dėl atvejų perdavimo į kitas savivaldybes pagal vaikų gyvenamą vietą, dėl pilnametystės. Bylos tvarkytos pagal Joniškio rajono vaiko ir šeimos gerovės centro Globos centro paslaugų gavėjo asmens dokumentų rengimo tvarkos aprašą bei vadovaujantis kitais aktualiais teisės aktais.

**Teikiamos paslaugos:**

1. Budinčių globotojų, globėjų (rūpintojų), įtėvių paieška, atranka, konsultavimas ir pagalba.

2. Konsultacijos ir informacijos suteikimas klausimais, susijusiais su globa, įvaikinimu ar svečiavimusi.

3. Individualaus pagalbos vaikui plano sudarymas, koregavimas, atvejų koordinavimas.

4. Pagalbos vaikui, prižiūrimam budinčio globotojo, teikimas ir (ar) organizavimas.

5. Pagalbos teikimas budinčiam globotojui, globėjui, nesusijusiam giminystės ryšiais, globėjui giminaičiui.

6. Bendradarbiavimas su pagalbą biologinei vaiko šeimai teikiančiais socialiniais darbuotojais.

7. Tarpininkavimas budinčiam globotojui, globėjui, nesusijusiam giminystės ryšiais, globėjui giminaičiui socialinių paslaugų, švietimo, teisėsaugos, sveikatos įstaigose dėl paslaugų vaikui.

8. Atokvėpio paslaugos organizavimas.

9. Pagalbos įtėviams koordinavimas, įtėvių konsultavimas.

10. Psichologo konsultacijos.

11. Paslaugų organizavimas ir teikimas asmenims, norintiems globoti (rūpintis) ar įvaikinti vaiką.

12. Pagrindinių globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymų pagal GIMK programą organizavimas ir vykdymas.

13. Savipagalbos užsiėmimai budintiems globotojams, globėjams (rūpintojams) ir įtėviams.

14. Išvadų rengimas.

**Viešinimas**. Viešinant globą ir įvaikinimą kreiptasi į 80 įstaigų ir / ar asmenų norint surengti susitikimus bendruomenėse, įstaigose. Renginių metu suteikta informacija apie Globos centrą ir jo vykdomą veiklą. Renginiuose dalyvavo apie 300 žmonių. Suorganizuoti 11 susitikimų su bendruomenėmis, dalyvauta Joniškio miesto šventėje skirtoje vaikų gynimo dienos progai, taip pat Skakų kaimo organizuojamoje „Žolinės“ šventėje. Viešinant globą ir įvaikinimą plakatai pakabinti Joniškio rajone, Žagarės, Skaistgirio, Satkūnų seniūnijose, taip pat seniūnijose viešinimui buvo pastatyti stendai, kuriuose nurodyta informacija kur kreiptis iškilus klausimams susijusiems su globa ir įvaikinimu. Sukurtas Facebook tinklalapio puslapis ,,JVŠGC globos centras“, kuriame skelbiama informacija susijusi su globa ir įvaikinimu, globos centro organizuojamais renginiais, susitikimais su bendruomenėmis.

Siekiant žmones pritraukti į renginius skirtus globėjams ir visiems kas domisi globa ir įvaikinimu sukurti nauji plakatai, kurie taip pat buvo kabinami Joniškio rajone.

2019 metais prie globos centro veiklos prisijungė dvi savanorės, kurios padėjo renginio „Kalėdinė popietė“ metu. Su jomis pasirašytos savanorystės sutartys. Apie globą ir įvaikinimą laikraštyje „Sidabrė“ išspausdinti du straipsniai.

**GIMK mokymai** organizuoti 2 grupėms asmenų. 6 asmenys, iš jų 4 šeimos, pagrindinius globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymus pabaigė. Šioje grupėje 4 asmenys jau globoja vaikus, iš jų 2 asmenys ketina globoti dar kelis vaikus, 2 asmenys ketino tapti budinčiais globotojais. 7 asmenims, iš jų 5 šeimoms, mokymai tęsiami, iš jų 5 asmenys jau globoja vaikus, 2 asmenys ketina globoti. 2 asmenys (1 šeima) pagrindinius globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymus lankė Akmenės rajono paramos šeimai centre.

**Svečiavimosi išvados** pateiktos 10 asmenų, vyko 3 savipagalbos grupių susitikimai, kuriuose dalyvavo 21 asmuo. Tarnybos atestuoti asmenys informavo 14 asmenų, konsultavo 15 asmenų, 1 kartą konsultuoti bendruomeninių vaikų globos namų darbuotojai.

**Pagalbos budinčiam globotojui, globėjui, nesusijusiam giminystės ryšiais, globėjui giminaičiui organizavimas ir koordinavimas.** Per 2019 metus sudarytos 2 naujos sutartys su budinčiais globotojais dėl vaikų priežiūros, pas budinčius globotojus buvo apgyvendinti 9 vaikai, 4 vaikai grįžo gyventi pas biologinius tėvus. Su budinčiais globotojais bendrauta 134 kartus. Budintys globotojai konsultuoti 86 kartus, informuoti 92 kartus, 32 kartus aplankyti namuose. Su globėjais giminaičiais bendrauta 367 kartų. Globėjai giminaičiai konsultuoti 140 kartą, informuoti 288 kartų, 75 kartą lankyti namuose.

Su globėjais nesusijusiais giminystės ryšiais bendrauta 372 kartus. Nesusiję giminystės ryšiais globėjai konsultuoti 122 kartą, iš jų 63 kartus lankytasi namuose, informuoti 319 kartus.

Globojamiems (rūpinamiems) vaikams konsultacijos teiktos 232 kartus. Šeimynos dalyvis konsultuotas 9 kartus. 121 kartus konsultacijos teiktos norintiems vaikus globoti (rūpintis) ar priimti laikinai svečiuotis, 6 kartus konsultuoti globojamų (rūpinamų) vaikų biologiniai tėvai. 4 kartus konsultacijos teiktos Joniškio rajono vaiko ir šeimos gerovės centro bendruomeninių vaikų globos namų darbuotojams.

**Psichologinė pagalba**. 2019 metais teiktos ilgalaikės psichologo konsultacijos dėl elgesio ir emocijų problemų 19 vaikų – 59 kartus, 1 globėjų šeimai – 2 kartus, dėl profesijos pasirinkimo 4 vaikams – 12 kartų. 2019 m. buvo pravestos 2 individualios trumpalaikės konsultacijos, 1 asmeniui, kuris globoja Joniškio rajono vaiko ir šeimos gerovės centro vaiką / globotinį, taip pat po 3 trumpalaikes konsultacijas 3 vaikams ir 3 globėjams (rūpintojams) dėl elgesio ir emocijų problemų bei 16 individualių trumpalaikių konsultacijų globojamiems (rūpinamiems) vaikams dėl kitų problemų. 2019 m. buvo pravesta 3 individualios konsultacijos asmenims, kurie globoja vaikus iš Joniškio rajono vaiko ir šeimos gerovės centro.

2019 m. Joniškio rajono vaiko ir šeimos gerovės centre buvo vykdomi renginiai, kurių tematika yra susijusi su psichologiniu švietimu aktualiomis temomis: jausmų atpažinimas ir suvokimas, tinkamo elgesio formavimas, bendravimo ypatybės ir pan.

Su kitais asmenimis bendrauta 340 kartų, iš jų: 46 kartus su Joniškio rajono vaiko ir šeimos gerovės centro atvejo vadybininkėmis, 17 kartų dalyvauta atvejo vadybos posėdyje, 29 kartą bendrauta su Joniškio rajono vaiko ir šeimos gerovės centro socialinėmis darbuotojomis, dirbančiomis su šeimomis. Su VVTAĮT Joniškio skyriaus specialistais 51 kartą keistasi informacija, 27 kartą bendrauta su Joniškio rajono savivaldybės administracijos Socialinės paramos ir sveikatos skyriaus specialistais, dalyvauta 3 apskrito stalo susitikimuose su Joniškio rajono savivaldybės administracijos Socialinės paramos ir sveikatos skyriaus ir VVTAĮT Joniškio skyriaus atstovais. Paruošti 114 raštai įstaigoms ir organizacijoms. 40 kartų bendrauta su projekto ,,Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ komanda. Nuo birželio mėnesio pradėti vesti duomenys apie suteiktas paslaugas globėjams (rūpintojams) į SPIS programą. Bendrauta su Šiaulių, Akmenės, Alytaus, Anykščių, Biržų, Ignalinos, Joniškio, Jurbarko, Kaišiadorių, Kelmės, Kėdainių, Klaipėdos, Kazlų Rūdos, Kuršėnų, Lazdijų, Marijampolės, Panevėžio, Pagėgių, Prienų, Skuodo, Šakynos, Šiaulių, Šilalės, Trakų, Telšių, Varėnos, Vilniaus, Žagarės miestų ir rajonų savivaldybių įstaigų ir nevyriausybinių organizacijų specialistais. Rugpjūčio mėnesį dalyvauta SADM organizuotoje diskusijoje bendradarbiavimo klausimais. Organizuoti renginiai ,,Sėkminga istorija“, skirtas globėjo dienai paminėti ir Kalėdinė popietė, skirta padėkoti mūsų rajono globėjams (rūpintojams).

Per 2019 metus perskirstyti globos koordinavimo atvejai, 4 kartus paruošta informacija apie globos centro funkcijas ir veiklą internetiniam įstaigos puslapiui, vyko 6 globos centro susirinkimai, kuriuose aptarti atvejai, komandinės veiklos tobulinimo galimybės. Paruošta laikino atokvėpio suteikimo sutartis, parengtas globos centro klientų sąrašas, atvejo aprašymas.

**V SKYRIUS**

**SOCIALINIŲ DARBUOTOJŲ, DIRBANČIŲ SU ŠEIMOMIS, 2019 M. TEIKTOS PASLAUGOS**

**Teikiamos paslaugos:**

1. Socialinis darbas su šeima ir vaiku, teikiant emocinę bei socialinę pagalbą.

2. Bendradarbiavimas ir veikimas kartu su atvejo vadybininku organizuojant pagalbą šeimai.

3. Prevencinis darbas su šeima.

4. Sėkmingas šeimos integravimas į visuomenę.

**1. Satkūnų seniūnija.**

Satkūnų seniūnijoje socialinių įgūdžių ugdymo ir palaikymo paslaugos teikiamos 7 šeimoms. Šeimose auga 13 vaikų. Bendras apsilankymų skaičius šeimose – 355 kartai. 3 šeimoms buvo teikiama psichologo pagalba.

**2. Saugėlaukio – Kepalių seniūnijos.**

Saugėlaukio – Kepalių seniūnijoje socialinių įgūdžių ugdymo ir palaikymo paslaugos teikiamos 8 šeimoms ir 17 vaikų. Bendras apsilankymų skaičius šeimose – 477 kartai. Gydytojo psichiatro pagalba teikiama 1 šeimai, 7 šeimoms teikiamos psichologo konsultacijos, 4 šeimos dalyvavo projekte „Kompleksinė pagalba Joniškio rajono šeimoms“.

**3. Skaistgirio – Žagarės seniūnijos.**

Skaistgirio – Žagarės seniūnijose socialinių įgūdžių ugdymo ir palaikymo paslaugos teikiamos 6 šeimoms. Šeimose auga 11 vaikų. Bendras apsilankymų skaičius per metus šeimose – 163 kartai. Gydytojo psichiatro pagalba teikiama 2 šeimoms, 2 šeimoms teikiamos psichologo konsultacijos, mediatoriaus paslaugos teikiamo 3 šeimoms, 1 šeima dalyvauja projekte „Kompleksinė pagalba Joniškio rajono šeimoms“.

**4. Joniškio seniūnija.**

Joniškio seniūnijoje socialinių įgūdžių ugdymo ir palaikymo paslaugos teikiamos 33 šeimoms. Šeimose auga 99 vaikai. Bendras apsilankymų skaičius šeimose – 1278 kartai. 5 šeimoms teikta psichologo pagalba, 3 šeimoms teiktos gydytojo psichiatro ir neurologo konsultacijos.12 šeimų teiktos psichologo konsultacijos.

**5. Rudiškių seniūnija.**

Rudiškių seniūnijoje socialinių įgūdžių ugdymo ir palaikymo paslaugos teikiamos 10 šeimų. Šeimose gyvena 32 vaikai. Bendras apsilankymų skaičius šeimose – 348 kartai. Psichologo pagalba buvo teikiama 5 šeimoms., 1 šeima lankė mediacijos užsiėmimus, 1 šeima konsultuota gydytojo psichiatro ir skirtas medikamentinis gydymas.

**6.Kriukų seniūnija.**

Kriukų seniūnijoje socialinių įgūdžių ugdymo ir palaikymo paslaugos teikiamos 5 šeimoms. Šeimose auga 11 vaikų. Bendras apsilankymų skaičius šeimose – 213 kartų. 4 šeimos registruotos Joniškio psichikos centre, teikiama gydytojo psichiatro pagalba. 3 šeimoms teikiama psichologo pagalba.

**7. Žagarės – Gaižaičių seniūnijos.**

Žagarės – Gaižaičių seniūnijose socialinių įgūdžių ugdymo ir palaikymo paslaugos teikiamos 9 šeimoms. Šeimose auga 20 vaikų. Bendras apsilankymų skaičius šeimose – 186 kartai. 1 šeima lanko mediacijos užsiėmimus, 4 šeimoms teikiamos psichologo konsultacijos.

**8. Gataučių seniūnija.**

Gataučių seniūnijoje socialinių įgūdžių ugdymo ir palaikymo paslaugos teikiamos 14 šeimų. Šeimose auga 29 vaikai. Bendras apsilankymų skaičius šeimose – 353 kartai. Psichologo pagalba buvo teikiama 6 šeimoms. 1 šeima dalyvavo projekte „Kompleksinė pagalba Joniškio rajono šeimoms“ ir išklausė pozityvios tėvystės mokymus.

**VI SKYRIUS**

**VAIKŲ DIENOS CENTRAS „DRAUGYSTĖS TILTAS“**

2019 m. Vaikų dienos centrą „Draugystės tiltas“ lankė 20 vaikų iš 15 šeimų, patiriančių socialinę riziką (3), nepasiturinčių (11) bei didelį užimtumą turinčių šeimų (6) vaikai.

Vaikų dienos centre buvo teikiamos bendrosios socialinės paslaugos: tarpininkavimo, informavimo, maitinimo organizavimo, vaikų pavežiojimo, pamokų ruošos, mokymosi sunkumų sprendimo, laisvalaikio ir užimtumo organizavimo, sociokultūrinės, šeimos lankymo namuose, materialinės pagalbos teikimo.

Paslaugų gavėjai gauna specialiąsias socialines paslaugas: dailės terapijos, socialinių įgūdžių ugdymosi, saviraiškos, kokybinės ir kiekybinės analizės, švietimo pedagoginiais, psichologiniais, socialiniais klausimais, individualaus ir grupinio pedagoginio konsultavimo, žalingų įpročio bei patyčių prevencijos veiklos.

2019 m. buvo vykdomi socialinės, prevencinės, pedagoginės veiklos etapai: žalingų įpročių prevencijos užsiėmimai: žiūrėjome dokumentinį filmą, apie tabako, narkotikų, alkoholio poveikį žmogui po filmo vyko aptarimas, kūrėme plakatus.

**Socialinių, buitinių, darbinių įgūdžių ugdymas:** „Švari aplinka“, kasdienės pareigos dienos centre padėjo vaikams jaustis atsakingiems. Taip pat, tai yra priemonė ugdyti vaikų higienos, savęs priežiūros įgūdžius (plauti rankas, indus, susitvarkyti žaidimų vietą, stalą ir kt.). Socialinių, gyvenimo įgūdžių ugdymas (maisto gaminimas): gaminome rudeninę sriubą iš vaikų atneštų daržovių. Vaikai mokėsi laikytis higienos normų virtuvėje, įsisavino naujų receptų, kepėme skruzdėlyną. Į veiklas buvo įtraukiami ir tėvai.

**Ugdomieji užsiėmimai: organizuojamų užsiėmimų tikslas – stiprinti vaikų gabumus.** Daugiausiai dėmesio skiriame vaikų saviraiškai per meninę veiklą, rankdarbių kūrimas. Darbelių iš molio užsiėmimuose: padarytos vazos, dubenėliai, pasigamintos molinės širdelės, įvairiomis technikomis mokėsi dekoruoti velykinius kiaušinius, darbeliai iš modelino: pagaminti karoliukai, iš kurių buvo daromi papuošalai, kuriami įvairiausi rankdarbiai iš vilnos, bei karoliukų, darėme vyšnias Žagarės vyšnių festivaliui. Vaikai kūrė darbelius, kuriais puošėme centro patalpas. Bendradarbiaujame su Skaistgirio miestelio biblioteka, ten vyko daug meninių veiklų, užsiėmimų. Darbelių pamokino Skaistgirio miestelio meno metodininkės. Buvo rengiamos vaikų darbelių parodos.

Žaidimas nėra tikslas, o priemonė stiprinti vaikų bendravimo, konfliktų sprendimo ir mokymosi įgūdžius, žaidėme stalo žaidimus, vyko sporto užsiėmimai, komandinės užduotys. Sportinio ugdymo užsiėmimuose vaikai žaidė įvairius žaidimus (krepšinį, futbolą, tenisą), atliko akrobatinius ir lengvosios atletikos pratimus. Vaikų gynimo dienos proga buvo organizuojamos orientacinės varžybos Skaistgirio miestelio parke, paslėptas lobis. Ugdomi judėjimo, vikrumo, greitumo, orientavimosi aplinkoje įgūdžiai.

**Laisvalaikio organizavimas:** pažintinė – kultūrinė veikla, keliavome į muziejus, teatrus, kiną, boulingą, ledo areną, vyko edukaciniai užsiėmimai, ekskursijos: Trakuose, aplankėme Trakų salos pilį, ekskursijos laivu metu apžvelgėme Trakų pilį, išvydome Užutrakio grafo J. Tiškevičiaus rūmus, ąžuolynės nuotykių parke leidome aktyvų laisvalaikį. Buvome Šiauliuose, batutų parke stebėjome kino filmą. Vilniuje, vaikai ir tėvai leido laiką poilsio ir sveikatinimo centre, mėgavosi vandens pramogomis, aktyvus laisvalaikis kartinguose, muziejų lankymas. Stovykloje „Mano vasara pajūryje“ aplankėme saldainių fabriką „Rochen“, supažindino su konditerinių gaminių gamyba bei patys galėjome prisiliesti prie šio proceso, gaminome ledinukus. Klaipėdos jūrų muziejuje stebėjome delfinų pasirodymą bei praplėtėme žinias apie jūrų muziejaus istorija, aplankėme ekspozicijas. Vasaros stovykloje „ Būkim draugais!“ buvo ugdomi judėjimo, vikrumo, greitumo, orientavimosi aplinkoje įgūdžiai. Tarpusavio ryšio užmezgimas bei palaikymas.

Dalyvavome įvairiose šventėse, rugsėjo 1-osios, vyko įvairios popietės: Velykinė, „Pasveikink mamą!” bei Kalėdinė. Tėvai ir vaikai vaišinosi arbata, saldumynais , vaisiais. Dalyvavome Žagarės vaikų dienos centro organizuotame renginyje, floristinių kilimų kūrime bei Skaisgirio kultūros namų renginyje „Į Lietuvą su pavasariu“, vaikai išreiškė savo kūrybingumą kuriant instaliaciją, įterpiant Lietuvos trispalvės spalvas. Taip pat dalyvavome saugaus eismo projekte bei Žagarės vyšnių festivalio mugėje, vaikai prekiavo savo rankdarbiais, kūrėme kaliausią, kuri dalyvavo konkurse.

**Pamokų ruoša.** Jaunesnio mokyklinio amžiaus vaikai ruošė namų darbus, šalino žinių spragas. Fiksavome vaiko elgesio pokyčius. Ieškojome individualaus kiekvienam vaikui reikšmingo pastiprinimo, buvo sudaromos sąlygos vaikui patirti sėkmę, mokytis sveikesnių mąstymo būdų apie save ir savo veiklą, panaudojant vaiko iniciatyvą ir aktyvumą.

**Šeimų lankymas.** Aplankytos 9 šeimos. Analizuota šeimų socialinė padėtis. Surašyti socialiniai pasai, apsilankymo aktai bei sudaryti pagalbos planai. Suteiktos individualios konsultacijos.

Suteikta materialinė pagalba šeimoms. 15 šeimų išdalintas 12 produktų maisto paketai. Vaikams bei tėvams buvo įteikta labdara rūbais.

**VII SKYRIUS**

**VAIKŲ DIENOS CENTRAS „SPINDULYS“**

2019 m. Žagarės vaikų dienos centrą ,,Spindulys‘‘ lankė 34 vaikai iš 18 šeimų. Iš jų 14 vaikai buvo iš šeimų, patiriančių socialinę riziką, 15 vaikų – iš nepasiturinčių gyventojų šeimų, 1 vaikas – iš šeimos turinčios didelį tėvų užimtumą. Dienos centrą lankė 2 negalią turintys vaikai. 9 šeimose buvo 3 ir daugiau vaikų.

Vaikų dienos centre buvo teikiamos bendrosios socialinės paslaugos: tarpininkavimo, informavimo, maitinimo organizavimo, vaikų pavežiojimo, pamokų ruošos, mokymosi sunkumų sprendimo, laisvalaikio ir užimtumo organizavimo, sociokultūrinės, šeimos lankymo namuose, socialinės šeimos padėties tyrimo, materialinės pagalbos teikimo.

Paslaugų gavėjai gauna specialiąsias socialines paslaugas: dailės terapijos, socialinių įgūdžių ugdymosi, profesinio orientavimo, socialiniais klausimais, individualaus ir grupinio konsultavimo, individualaus psichologinio konsultavimo.

**Šeimų lankymas**. Aplankytos 9 šeimos. Analizuota šeimų socialinė padėtis. Surašyti socialiniai pasai, apsilankymo aktai. 22 kartus tėvams buvo suteikta parama.

**Savipagalba.** Įvyko 6 savipagalbos tėvų grupės susitikimai. Tėvai konsultuoti paauglių auklėjimo klausimais. Socialinių įgūdžių (4 užsiėmimai) užsiėmimų metu tėvai gamino Užgavėnių kaukes, dekoravo velykinius kiaušinius, rinko vaistažoles Vyšnių festivalio mugei, siuvo kalėdinę kojinę.

**Ugdomieji užsiėmimai**. Vaikai darbelių kūrimo užsiėmimuose kūrė Užgavėnių kaukes, margino velykinius kiaušinius, gamino Kalėdinį žaisliuką.

Kūrė įvairius dirbinius iš molio (24 užsiėmimai), kuriuos padovanojo tėvams Šeimos dienos proga, pardavinėjo Vyšnių festivalio mugėje.

Popieriaus, gamtinių medžiagų (56 užsiėmimai) kūrė kaliauses, gamtos vaizdelius, lankstė iš popieriaus, darė rėmelius nuotraukoms.

Siuvimo, mezgimo (56 užsiėmimai) užsiėmimuose mokėsi siūti, siuvo kaliausėms aprangą, darė aplikacijas, dekoravo kalėdinius maišelius ir kojines.

Dailės terapijos (42 užsiėmimai) užsiėmimo metu vaikams buvo sukurta saugi atmosfera, kuri leido vaikams laisvai reikšti minčių, jausmų ir nuotaikų raišką kūrybos metu.

Vyko sportinio (50 užsiėmimai) ugdymo užsiėmimai. Sportinio ugdymo užsiėmimuose vaikai žaidė įvairius žaidimus ( krepšinį, futbolą, tenisą ).

Socialinių, buitinių, darbinių ugdymo užsiėmimo (46 užsiėmimai) metu vaikai turėjo galimybę mokytis gaminti maistą, kerti pyragus.

**Profesinis orientavimas**. 11 vaikų aplankė Šiaulių profesinio rengimo centrą, susipažino su ruošiamomis profesijomis, 3 vaikai, pasirinkę mėgstamą profesiją, mokosi šioje mokykloje.

**Laisvalaikio organizavimas.** Buvo organizuoti sociokultūriniai renginiai: Šv. Valentino diena, proto mūšis „Pažinkime Lietuvą“, Velykinė popietė, švęsti vaikų gimtadieniai, Šeimos diena. Vaikai skatinti ugdyti laisvą saviraišką, kūrybiškumą, savarankiškumą, iniciatyvą.

Vaikai dalyvavo 2 stovyklose: 20 vaikų 3 paroms vyko į Vinetų kaimą Klaipėdos rajone, kur susipažino su Amerikos indėnų papročiais, buitimi, sužinojo medžioklės ir kariavimo ypatumus, išbandė jėgas plaukdami baidarėmis. 16 dalyvavo stovykloje Žagarėje, kartu su Skaistgirio vaikų dienos centro „Draugystės tiltas“ vaikais. Stovyklos metu kūrė kaliauses, kurios dalyvavo Žagarės regioninio parko organizuotame konkurse, aplankė Žagarės ozą, pramogavo.

Dalyvauta Žagarės Vyšnių festivalyje. Pardavinėtos sukurtos kaliausės, pasiūti maišeliai su vaistažolėmis, molio dirbiniai.

Tarptautinės vaikų dienos proga vaikai ir tėvai dalyvavo sportinėse varžybose „Greičiau mama, tėtį, greičiau...“, kuriu metu tėvai su vaikais dalyvavo įvairiose rungtyse.

30 vaikų ir 5 mamos vyko į 2 ekskursijas: po Biržus ir jo kraštą. Aplankė avių ūkį, susipažino su vilnos kelią kol jį virsta siūlu, ragavo avių pieno produktus ir mėsos patiekalus. Ekskursijos metu susipažino su Biržų istoriją, pabuvojo Karvės oloje, grožėjosi gamtos vaizdais iš Kirkilų apžvalgos bokšto; ekskursijos metu į Klaipėdos delfinariumą vaikai pirmą kartą kėlėsi per Kuršių Marias keltu, susipažino su delfinariumo gyventojais.

Vaikų dienos centre buvo organizuota pramoginių išvykų. 11 vaikų vyko į Šiaulių kino teatrą ,, Forum Cinemas‘‘, kur žiūrėjo filmą ,, Snieguotos lenktynės‘‘. 2 kartus vyko į batutų parką ir 1 kartą į boulingus.

Metu pabaigai buvo surengta Kalėdinė popietė, kurios metu vaikai gavo Naujametines dovanėles, nepamiršti ir tėvai. Visi susėdo prie šventinio stalo, laimę išbandė Laimės šulinyje.

**VIII SKYRIUS**

**PLIKIŠKIŲ SAVARANKIŠKO GYVENIMO NAMAI**

Nuo 2019 m. sausio 1 d. iki 2019 m. gruodžio 31 d. apgyvendinimo paslaugos buvo teikiamos aštuonioms šeimoms.

Remiantis savarankiško gyvenimo namų tvarkos aprašu ir veiklos planu klientams yra teikiamos apgyvendinimo paslaugos, socialinės paslaugos (informavimas, konsultavimas, tarpininkavimas ir atstovavimas, aprūpinimas būtiniausiais drabužiais ir avalyne, transporto organizavimas, sociokultūrinės paslaugos).

**Savarankiško gyvenimo namuose organizuojami laisvalaikio užsiėmimai:** mezgimas, siuvimas, tobulinami maisto ruošos įgūdžiai. Klientės lankosi Plikiškių bibliotekoje. Ten tobulina darbo kompiuterinius įgūdžius, skaito spaudos leidinius, lanko parodas. Savarankiško gyvenimo namų gyventojai skatinami kuo daugiau laiko praleisti gamtoje.

Kovo 1 d. klientės išklausė grožio ir estetikos pamokėlę. Šio užsiėmimo metu jos pačios galėjo pademonstruoti savo įgūdžius.

Pagal galimybes kiekvieną penktadienį klientėms buvo organizuojama maisto ruošos diena, kurioje galėjo tobulinti savo maisto gaminimo įgūdžius.

Kovo 5 d. bendradarbiaujant su Joniškio „Saulės“ pagrindinės mokyklos Plikiškių skyriumi – daugiafunkciu centru suorganizuota Užgavėnių šventė.

Nuo balandžio 8 d. buvo sudarytos sąlygos klientėms pačioms auginti daržoves šiltnamyje bei darže.

Balandžio mėn. 15 – 19 d. buvo organizuojami velykinių kiaušinių dažymo užsiėmimai. Savo dažytus kiaušinius demonstravo dalyvaudamos velykinėje parodoje, kurią organizavo Joniškio „Saulės“ pagrindinės mokyklos Plikiškių skyrius – daugiafunkcis centras.

2019 m. gegužės 9 d. klientės dalyvavo Europos gimtadienio šventėje Plikiškių k.

2019 m. gegužės 18 d. visi klientai ir darbuotojai vyko į ekskursiją. Aplankėme Mūšos tyrelio taką bei susiorganizavome iškylą.

2019 m. birželio 21 d. klientės dalyvavo futbolo varžybose Skaistgiryje.

Rugpjūčio mėn. Plikiškių savarankiško gyvenimo namuose lankėsi kirpėja, kuri apkirpo visas klientes bei jų vaikus ir pakonsultavo plaukų priežiūros klausimais.

Spalio 10 d. savarankiško gyvenimo namus aplankė Trečiojo amžiaus universiteto dvasinio tobulėjimo skyriaus atstovai. Susitikimo metu klientės bendravo su atvykusiais svečiais, susitarta dėl tolimesnio bendradarbiavimo.

Spalio 23 d. dalyvavome šventėje „Šviečiantis Joniškis“.

Gruodžio 23 d. vykome į Šiaulius. Klientės žaidė boulingą, pietavo kavinėje, pasivaikščiojo po parduotuves ir apžiūrėjo kalėdines PC „Akropolis“ dekoracijas.

Visų metinių švenčių metu buvo ruošiamas šventinis stalas, kurio ruošimu rūpinosi pačios klientės.

**IX SKYRIUS**

**PALYDIMOJI GLOBA**

Palydimosios globos pagrindinis tikslas, tai padėti jaunuolėms išmokti būtinų įgūdžių, padėsiančių tvarkytis su kasdienėmis gyvenimo užduotimis, ugdyti ir stiprinti gebėjimus ir galimybes savarankiškai spręsti savo socialines problemas, teikti konsultacijas, psichologinę pagalbą, padėti įveikti socialinę atskirtį.

Joniškio rajono vaiko ir šeimos gerovės centre 2019 m. palydimosios globos paslaugos buvo teikiamos 3 mergaitėms, kurios mokėsi Šiaulių profesinio rengimo centre. Dvi mergaitės gyveno dviviečiame kambaryje, o viena – vienviečiame. Įrengtas bendras poilsio kambarys, kuriame yra televizorius, kompiuteris, minkštų baldų komplektas. Įrengta bendra virtuvė, kurioje yra visi reikalingi baldai, šaldytuvas, viryklė, smulkus virtuvės inventorius. Jaunuolės gaminosi maistą savarankiškai.

Buvo teikiamos paslaugos: informavimo, konsultavimo, individualios konsultacijos, tarpininkavimas ir atstovavimas, grupiniai užsiėmimai, kasdienio gyvenimo įgūdžių ugdymas ir palaikymas, darbinių įgūdžių ugdymas, asmeninės higienos paslaugų organizavimas, socialinių įgūdžių kasdienėje veikloje mokymas ir kitos paslaugos, kurios reikalingos pagal asmens savarankiškumo lygį ir poreikius. Nuolat buvo palaikomas ryšys su ugdymo įstaiga dėl pamokų lankymo ir pažangumo.

.